《题方干旧隐 其一》
宋代·李若谷

世占桐江籍，君真处士家。风骚传旨趣，林𣝡是生涯。

垂钓严传近，求名帝里赊。扁舟我相访，远岸日初斜。

作者简介：宋徐州丰县人，字子渊。举进士。仁宗时历知滑州、延州、寿州，治水患有绩。又知江宁、河南、开封等府，进拜参知政事。性端重，在政府议论常近宽厚。治民多智虑，恺悌爱人。以太子少傅致仕。卒年八十。谥康靖。